VEGA og Live Nation præsenterer  **Sharon Van Ettens intime univers og kærlighedssmerter blotlægges i VEGA**

*Torsdag den 18. november i Lille VEGA byder på en intim og inderlig lektion i kærlighedens skyggesider anført den voldsomt anmelderroste sangerinde Sharon Van Etten.*

**Saliggørende smukke sange**

Modtagelsen af [Sharon Van Ettens](https://www.facebook.com/SharonVanEttenMusic?fref=ts) nyeste album, *Are We There,* har for alvor cementeret hendes position på den internationale musickscene. Superlativerne har været store og stjerneregnen i gennemsnit på fem ud af seks. Blandt andet hos [Gaffa](http://gaffa.dk/anmeldelse/83795), [Politiken](http://politiken.dk/kultur/musik/cd-beat/ECE2299010/amerikansk-rocksangerinde-tager-styrtet-ned-i-kaerlighedens-dybeste-skakter/) og Berlingske, mens Pitchfork gav [8.2 ud af 10](http://pitchfork.com/reviews/albums/19384-sharon-van-etten-are-we-there/). Anmelderne er nærmest enstemmigt enige om, at sangerinden har leveret sit bedste album til dato.

”*Are We There« er, sagt med færre ord, lyden af en stor kunstner på toppen af sin ydeevne* ”– Berlingske.

”*Det er saliggørende skøn sangskrivning med en stemme, der løfter ordene, så de griber hjertet*.” – Soundvenue

**Den svære slags kærlighed**

Når man åbner døren til sangerindens univers, bliver man indlemmet i et rum af intens intimitet. Intimiteten opnås ikke gennem grandiose udsagn, men gennem små detaljer og ord. De små øjeblikke som får større betydning, end man først troede, de kunne rumme.  
  
**Arene er ikke helet**   
Hendes folk-inspirerede sange bevæger sig nådesløst gennem hendes oplevelser med kærligheden. For Sharon Van Etten er det hovedsageligt den svære af slagsen. Den slags der holder en vågen om natten og giver livsindsigt. En tidligere kæreste prøvede at overbevise sangerinden om, at hun var en uduelig musiker.

Forholdet blev pillet fra hinanden på debutalbummet fra 2009, men Sharon Van Etten har ikke ladet arene hele på hendes nye fjerde album *Are We There*. Smerten er stadigt næsten fysisk til stede i ”[Your Love is Killing Me](http://www.youtube.com/watch?v=5rbnJ6nYKFQ)” - med linjer som: ”*Break my legs so I won’t walk to you, cut my tongue so I can’t talk to you, burn my skin so I can’t feel you, stab my eyes so I can’t see*”

**Fakta om koncerten**:

Sharon Van Etten (US)

Tirsdag den 18. november kl. 21.00

Lille VEGA, Enghavevej 40, 1674 København V

Billetpris: 225 kr. + gebyr   
Billetsalget starter onsdag den 25. juni via VEGAs hjemmeside og Billetnet.